روسیا ساوونما ناظیرلیگی اوکراینادا عمومی‌لیکده 1612 حربی آلت یاپی تاسیسی‌نین محو ائدیلدیگینی بیلدیریب.
ناظیرلیگین سؤزچوسو ایگور کوناشنکوو پایتاخت مسکوادا ژورنالیست‌لره آچیقلاماسیندا روسیا ایله اوکراینا آراسیندا گئدن محاربه ایله باغلی معلومات پایلاشیب.
روسیا اوردوسونون اوکراینادا ایرلیلییشینی داوام ائتدیردیگینی قئید ائدن کوناشنکوو ماریوپل شهری اطرافیندا محاصره دایره‌سی‌نین دارالدیغینی بیلدیریب.
کوناشنکوو "روسیا حربی قوه‌لری وینوگرادنایا، سارتاکا، وودیانوئه، چیستوپولیه، نووپولتاوکا یاشاییش منطقه‌لرینی، همچنین بالاکلیا شهرینی نظارته گؤتوروب" دئییب.
اوکراینانین حربی آلت یاپی تاسیس لرینی محو ائتمه‌یه داوام ائتدیک‌لرینی بیلدیرن کوناشنکوو پایتاخت کیئوین Lysa Hora بؤلگه‌سینده تکنولوژی رادیو و تلویزیون مرکزینی ووردوق‌لارینی آچیقلاییب.
کوناشنکوو "عملیات باشلایان‌دان ایندییه‌دک عمومی‌لیکده 1612 حربی آلت یاپی تاسیسی محو ائدیلیب. بون‌لارا اوکراینا سلاحلی قوه‌لری‌نین 62 قوموتا - ایله تیشیم مرکزی، 39 "اس-300" هاوا ساوونما سیستمی، " Buk M-1 " و" Osa " 52 رادار ایستاسیونو داخیل‌دیر" ایفاده‌لردن ایستیفاده ائتمیش‌دیر.
کوناشنکوو اوکراینا اوردوسونا مخصوص عمومی‌لیکده 62 اوچاق، 606 تانک و زیره لی آراج، 67 چوخ لوله لی  راکت لر، 227 خمپاره قورغوسو، 405 خصوصی حربی ماشین و 53 پیلوت‌سوز اوچوش آپاراتی‌نین محو ائدیلدیگی باره‌ده معلوماتی پایلاشیب.
خاطیرلادیق کی، روسیا قوشون‌لاری فوریه‌نین 24-ده اوکراینایا حربی هوجوم باشلادیب.
